《登临川仙台观南亭》
唐代·李翔

独倚危栏爱景晴，古松坛殿半阴横。东山有路干云险，汝水无波到底清。

归洞斗龙收雨脚，拂檐行雁起秋声。开襟正是忘机处，不觉疏钟遍郡城。

作者简介：唐宗室，出江王房。官莆田尉。约懿宗咸通前后在世。事迹见《新唐书·宗室世系表下》。敦煌遗书伯三八六六收其《涉道诗》28首，皆七言律诗，内容均与道教有关。《全唐诗外编》据之收入。